*Барилга, Хот байгуулалтын сайдын … оны …-р сарын …-ны өдрийн ... дугаар тушаалын хоёрдугаар хавсралт*

ГҮНИЙ ХУДГИЙН ЦООНОГИЙГ ХАЛДВАРГҮЙЖҮҮЛЭЛТ ХИЙХ ЗААВАР

**Нэг: Хамрах хүрээ**

* 1. Хүн амд түгээх унд ахуйн усыг олборлох зориулалт бүхий гүний худгийг лайдаж цэвэрлэсний дараа халдваргүйжүүлэх үйл ажиллагаанд энэхүү зааврыг мөрдөж ажиллана.
  2. Гүний худгийн усны чанар ундны усны шаардлагын стандартад нийцэхгүй болж бохирдсон тохиолдолд гүний худгийг халдваргүйжүүлэх ажлыг энэхүү зааврын дагуу хийж гүйцэтгэнэ.
  3. Гүний худгийг халдваргүйжүүлэх ажиллагааг хариуцаж ажиллах албан тушаалтан, хийж гүйцэтгэх ажлын хэсгийг Ус хангамжийн байгууллагын даргын тушаалаар батлан ажиллуулж болох бөгөөд томоохон суурин газрын ус хангамжийн байгууллагын эх үүсвэрийн усны асуудал хариуцсан албаны даргын шийдвэрээр ажлын хэсэг томилон гүйцэтгүүлж болно.
  4. Ус хангамжийн эх үүсвэрийн ашиглалт хариуцсан алба нь гүний худгийг халдваргүйжүүлэх ажлыг гүйцэтгэх хуваарийг гаргаж Ус хангамжийн байгууллагын ерөнхий инженерээр батлуулсан байна.
  5. Гүний худгийн халдваргүйжүүлэлтийн ажлын үр дүнд үнэлгээ өгөхийн тулд уг ажлыг эхлүүлэхийн өмнө лабораторийн шинжилгээ хийлгэж, усны чанарын дүн мэдээг тодорхойлуулсан байна.

**Хоёр: Халдваргүйжүүлэх аргачлал**

* 1. Гүний худгийг халдваргүйжүүлэх ажлыг хийж гүйцэтгэхийн өмнө гүний худгийг цэвэрлэж, лайдах ажлуудыг тусгайлан гаргасан зааврын дагуу хийж гүйцэтгэсэн байх шаардлагатай.
  2. Халдваргүйжүүлэлтэнд бэлтгэх
     1. Халдваргүйжүүлэх бодисоо зөв сонгож авахын тулд энэ чиглэлээр тусгайлан гаргасан зааврыг мөрдөж ажиллана.
     2. Халдваргүйжүүлэлтэнд хлорт нэгдлүүдийг сонгон авсан бол идэвхит хлорын хэмжээг тусгайлан гаргасан зааврын дагуу тодорхойлуулсан байна.
     3. Халдваргүйжүүлэх бодисыг уусмал хэлбэрээр хэрэглэхийн тулд халдваргүйжүүлэлтэнд таарах тунг уг халдваргүйжүүлэх гүний худаг дахь усны хэмжээ, идэвхит хлорын хэмжээ, хлор шингээх чанар зэргийг тооцоолсоны үндсэн дээр тусгай томъёоны тусламжтайгаар тунг тааруулна.
     4. Хлорт нэгдлүүд нь химийн хорт бодист хамаарагдах тул хөдөлмөрийн аюулгүй ажиллагааны зааварчилгааг баримталж ажиллана.

**Гурав. Халдваргүйжүүлэх аргачлал**

* 1. Гүний худгийг халдваргүйжүүлэх ажлыг дараах 3 үе шатаар хийж гүйцэтгэнэ.
  2. Нэгдүгээр үе шат: Гүний худгийн насосыг 24 цагийн турш ердийн ус өгөлтөөс

15–20% илүү бүтээмжээр ажиллуулна. Үүний дараа насос, хоолойг сугалж цэвэрлэн даралттай усаар угаана. Халдваргүйжүүлэлтийг богино хугацаанд хийхийн тулд тусгайлан гаргасан зааврын дагуу 75-100 мг/л – тай халдваргүйжүүлэх уусмал бэлтгэн 5-6 цаг харилцан үйлчлэлд байлгана. Хэрэв халдваргүйжүүлэх уусмалын агууламж 40-50 мг/л байвал харилцан үйлчлэлд байлгах хугацааг 24 цаг буюу түүнээс дээш болгоно.

* + 1. Хоёрдугаар үе шат: Уст үеийн дээд хэсгийг резинэн бөглөөгөөр тусгаарлана. Үүний дараа хлорын уусмалыг хийж 3 – 6 цаг харилцан үйлчлэлд байлгана. Дараа нь заглушкийг авч уусмалыг доош ус руу хийнэ. Цооногийн устай холилдсоны дараа идэвхит хлорын хэмжээ 50 мг/л – ээс багагүй байх ёстой бөгөөд 3 – 6 цаг харилцан үйлчлэлд байлгана.
    2. Гуравдугаар үе шат: Халдваргүйжүүлэлт хийсний дараа насос, хоолойг угсран ажиллуулж усны үлдэгдэл чөлөөт хлорын агууламжийг тусгайлан гаргасан зааврын дагуу тодорхойлох бөгөөд агууламж нь 0,3 мг/л – ээс ихгүй болтол шавхалт хийнэ.
    3. Дараа нь уснаас дээж авч шинжилгээ хийх бөгөөд шинжилгээний дүнгээр нянгийн бохирдолгүй байвал халдваргүйжүүлэх ажил шаардлага хангасан гэж үзнэ.
  1. Халдваргүйжүүлэх ажлын акт бүрдүүлэх
     1. Халдваргүйжүүлэх ажил хэрхэн хийгдсэн тухай ажлын хэсгээс акт үйлдэн, тайлан бичиж удирдлагад танилцуулна.
     2. Ажил гүйцэтгэсэн тухай актыг зааврын 1 дүгээр хавсралтын дагуу үйлдэнэ.

**Ашигласан материал:**

1. ДЭМБ болон УСУГ-аас эрхлэн гаргасан “Ундны усны аюулгүй байдлын төлөвлөгөөг хангахад чиглэгдсэн дүрэм, зааврын эмхэтгэл” УБ 2016 он
2. Нийслэлийн Мэргэжлийн хяналтын газрын “Ундны усны аюулгүй байдлын талаарх зөвлөмж” УБ хот 2017 он

Хавсралт

ГҮНИЙ ХУДГИЙГ ХАЛДВАРГҮЙЖҮҮЛЭХ

АЖЛЫГ ГҮЙЦЭТГЭСЭН ТУХАЙ АКТ

Алба, нэгжийн нэр:....................................................................................................

Гүний худгийн байршил, дугаар: .............................................................................

Ашиглалтанд орсон огноо: .............................................................

Ажлын хэсгийн бүрэлдэхүүн:

|  |  |  |  |
| --- | --- | --- | --- |
| № | Овог нэр | Албан тушаал | Хариуцаж гүйцэтгэх ажлын хуваарь |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |

Ажил эхлэхийн өмнөх лабораторийн шинжилгээ хийсэн огноо: ..................

(шинжилгээний дүнг хавсаргах)

Халдваргүйжүүлэлт хийхэд хэрэглэсэн бодисын нэр, тун, хэмжээ: ......................

.....................................................................................................................................

Халдваргүйжүүлэлт хийсэн арга: .............................................................................

.....................................................................................................................................

Ажил дууссаны дараа хийлгэсэн лабораторийн шинжилгээний дүн: ....................

(шинжилгээний дүнг хавсаргах)

Гүний худгийг битүүмжлэн, хүлээлгэж өгсөн он, сар, өдөр, цаг: ...........................

Акт үйлдсэн албан тушаалтан: Актыг хүлээн авсан албан тушаалтан:

.............................................................. ....................................................

.............................................................. ...................................................

/ Овог нэр, албан тушаал / / Овог нэр, албан тушаал /